《寄殷秋溟周密庵二同年》
明代·李时行

与君跃马曲江头，京洛相违二十秋。北海樽罍花底宴，西园冠盖月中游。

甘泉献赋趋三礼，戚里听歌过五侯。樗栎一麾甘落莫，窜身空自向菟裘。

作者简介：明广州府番禺人，字少偕。嘉靖二十年进士。知嘉兴县，迁南京兵部车驾主事，坐事罢，遍游吴越、齐鲁名山。有《驾部集》。